Озьы 1940-тӥ-90-тӥ аръёсы литературной кыламы туж трос ӟуч кылъёсты пыртыны ӧдъязы, удмурт кылын верано луонозэ но ӟуч кылын вераны но гожъяны кутскизы, кылсярысь: обращение-вазиськон интые, приветствие — ӟечкылан интые, Верховной Совет — Вылӥ Кенеш интые, существительной — нимкыл интые, вопросительной знак — юан пус интые, умножение — уноян интые, вычитание — кулэстон интые; договоричкыны, обижачкыны, соревновачкыны выллем кылъёсты но вераськонэ пумтэм трос кутыны ӧдъязы.